Ny Magheryn Phlegraeagh

Ny Magheryn Phlegraeagh (; ), she caldera volcaanagh mooarçheu heear veih Napoli 'stn Iddaal t'ayn. T'eh coontit mastey kuse veg dy volcaanyn ta mooar dy liooar dy chroo calderaghyn. She ayrn jeh arc volcaanagh Campania t'eh, cummey ta goaill stiagh Slieau Vesuvius, mysh  çheu hiar veih Napoli. Ta Reayrtlann Vesuvius goaill baght er ny Magheryn Phlegraeagh. Ta ayrn jeh ard-valley Napoli troggit er.
Ny bruightaghyn s'troshey ayn, t'eh er ooley dy row ad 7 er yn ayndagh bleastaghys volcaanagh (VEI). Dy mennick, ta ny meanyn theayagh genmyssey eh myr sur-volcaan, ga dy vel sur-volcaanyn bruightey er 8 rere y scaaley VEI, y cheim s'yrjey.{{efn|Ta meanyn neu-oaylleeagh er ny hoilshaghey yn ard myr sur-volcaan. agh cha nel eh roshtyn ny slatyn towshe ta soit lesh volcaan-oaylleeyn: bruightey lesh ayndagh bruightaghys volcaanagh (VEI) er 8, y leagh smoo recortyssit er yn ayndagh. T'eh shen meanal dy vel y mooad fooillagh da lheid bruightey ny smoo na .

Ta ard y chaldera jeant seose jeh 24 sloghyn cruinn as troggalyssyn volcaanagh. Ta'n chooid smoo jeu ny lhie fo Lhoob Napoli. Ta cummaghyn deayrtee ry-gheddyn ayns slogh cruinn Solfatara; v'eh er credjal 'sy Çhenn Raue dy nee eshyn va thie Vulcaan, jee yn aile. Ta'n ard cummal phenomenonyn bradyseismagh, ta ry-haishbyney da'n chooid smoo ec Macellum di Pozzuoli, va mee-enmyssit myr toghailteyryn 'sy 18oo eash myr çhiamble Serapis: ta boandaghyn dy huill veainey va faagit lesh eeastyn shliggagh er colloonyn marmyr taishbyney dy vel ardjid y laare ayns coreir rish ardjid ny marrey er ny cheaghley harrish ny h-eashyn. Ta kiarkley ushtey-hermagh foast ry-akin ec Lucrino, Agnano, as ayns balley Pozzuoli.

Jiu, ta ny Magheryn Phlegraeagh cummal ny slystyn Naaplagh Agnano as Fuorigrotta, ard Pozzuoli, Bacoli, Monte di Procida, Quarto, ny h-Ellanyn Phlegraeagh, Ischia, Procida, as Vivara.

Va'n slogh cruinn Solfatara so-roshtynagh er cassyn derrey 2017, as t'eh cummal ram fumaroleyn gaalagh as ny smoo na 150 lhingaghyn dy laagh broiagh. Ta shiartanse dy fo-chughlinyn as sloghyn cruinn, fer jeu ta lhieent lesh Logh Avernus, nyn lhie çheusthie jeh'n chaldera.

 Galleree 

Jeeagh er neesht
 Rolley volcaanyn 'syn Iddaal
 Phlegra (feayn-skeealleydaght)
 Cryss yiarg ny Magheryn Phlegraeagh

Noteyn

Imraaghyn

Lhaih neesht



Kianglaghyn magh

Phlegraean Fields 
Volcanological Excursion to Campi Flegrei 
Historical and Geological Introduction to the Neapolitan area 


Ronney:Calderaghyn yn Iddaal
Ronney:Arc volcaanagh Campania
Ronney:Cummaghyn thallooin Campania
Ronney:Çheer-oaylleeaght Napoli
Ronney:Çheer-oaylleeaght Ard-valley Moirvaljagh Napoli
Ronney:Pairkyn ayns Campania
Ronney:Loghyn slogh cruinn volcaanagh
Ronney:Calderaghyn fo-vooir
Ronney:Volcaanyn VEI-7
Ronney:Calderaghyn Pleistoseenagh